เลือกผ้าและวัสดุที่ทำให้รู้สึกเย็น เลือกสไตล์และรูปทรงที่ช่วยให้รู้สึกเย็น เลือกเครื่องประดับในวันที่อากาศร้อน
เลือกเสื้อผ้าที่ทำจากวัสดุระบายอากาศอย่างผ้าฝ้าย ผ้าลินิน หรือผ้าเจอร์ซี่ ผ้าพวกนี้จะไม่รัดตัวหรือทำให้คุณเหงื่อออกท่ามกลางความร้อน แถมยังช่วยให้คุณรู้สึกเย็นและดูดีด้วยแม้จะเป็นวันที่อากาศร้อนก็ตาม  คุณอาจจะมองหาเดรส เสื้อ และกระโปรงที่ทำจากผ้าฝ้ายหรือผ้าลินิน หรืออาจจะเลือกเดรสทำจากผ้าเจอร์ซี่รูปทรงเรียบๆ ที่คุณสามารถใส่ในวันที่อากาศร้อนได้ กางเกงขาสั้นทำจากผ้าฝ้ายหรือผ้าลินินก็เป็นตัวเลือกที่ดีที่จะทำให้คุณรู้สึกเย็นสบายในวันที่อากาศร้อน ส่วนเสื้อยืดและเสื้อมีปกที่ทำจากผ้าลินินหรือผ้าเจอร์ซี่ก็เหมาะกับวันที่อากาศร้อนเหมือนกัน ผ้าอย่างโพลีเอสเตอร์ ไนลอน และผ้าไหมอาจใส่แล้วดูสวย แต่มันไม่ระบายอากาศเอาเสียเลย ผ้าพวกนี้จะทำให้คุณเหงื่อแตกและยังเก็บกลิ่นตัวด้วย ทำให้คุณยิ่งรู้สึกไม่สบายตัวในวันที่อากาศร้อนมากขึ้นไปอีก  นอกจากนี้คุณก็ควรเลี่ยงเสื้อผ้าที่ทำจากผ้าเรยอนหรือผ้าขนสัตว์ด้วย เพราะมันไม่ระบายอากาศและยังทำให้คุณเหงื่อแตกท่ามกลางอากาศร้อนมากกว่าเดิม ผ้าไหมเป็นผ้าที่ไม่ซับเหงื่อ ทำให้เกิดเป็นรอยริ้วๆ บนผ้าเวลาที่คุณใส่ผ้าไหมในวันที่ร้อนจนเหงื่อไหลแตกกาฬ แต่ถ้าคุณจำเป็นต้องแต่งตัวไปงาน เลือกผ้าไหมก็ดีกว่าเนื้อผ้าที่หดตัวมากกว่าอย่างโพลีเอสเตอร์หรือไนลอน เวลาที่คุณเลือกเสื้อผ้าสำหรับวันที่อากาศร้อน ให้เลือกเสื้อผ้าสีอ่อน สีพาสเทลและสีที่อยู่ปลายแถบสีสว่างอย่างสีขาว สีเบจ และสีเทานั้นเป็นตัวเลือกที่ดีเพราะมันดูดซับแสงแดดน้อยกว่าสีเข้มๆ เลี่ยงเสื้อผ้าสีเข้มหรือสีโทนอัญมณีอย่างสีมรกต ม่วง หรือน้ำเงิน และควรเลี่ยงเสื้อผ้าสีดำด้วย เพราะมันจะกักเก็บแสงและทำให้คุณยิ่งรู้สึกร้อนในวันที่อากาศร้อน ถ้าคุณทำงานกลางแจ้งหรือเดินไปเดินมาข้างนอกท่ามกลางอากาศร้อนทุกวัน คุณอาจจะเลือกชุดออกกำลังกายที่ใส่สบายและระบายอากาศได้ดี ชุดออกกำลังกายส่วนใหญ่จะทำจากวัสดุที่ซับเหงื่อและทำให้คุณรู้สึกเย็นเวลาที่เหงื่อออก และชุดออกกำลังกายก็มักจะออกแบบมาเพื่อให้ใส่สบายและคล่องตัวขณะที่คุณทำโน่นทำนี่ในแต่ละวัน ถ้าคุณทำงานออฟฟิศหรืองานอื่นๆ ที่ต้องแสดงความเป็นมืออาชีพ ชุดออกกำลังกายก็อาจจะไม่ค่อยเหมาะเท่าไหร่ แต่ถ้าคุณมีธุระต้องทำตลอดทั้งวันหรือเป็นวันหยุดสบายๆ คุณก็อาจจะดับร้อนด้วยการใส่ชุดออกกำลังกายได้ ชุดออกกำลังกายเริ่มดูทันสมัยมากขึ้นเนื่องจากกระแสการแต่งตัวแนว “สปอร์ตี้” ซึ่งก็คือการใส่เสื้อผ้าออกกำลังกายเก๋ๆ สักชิ้นเป็นส่วนหนึ่งของชุดทั้งชุด หลีกเลี่ยงเสื้อผ้ารัดผิวและเสื้อผ้าที่รัดร่างกายเวลาที่คุณเดินไปเดินมาในวันที่อากาศร้อน กฎทั่วไปในวันที่อากาศร้อนคือยิ่งหลวมยิ่งเย็น เพราะมันจะสร้างชั้นอากาศระหว่างผิวกับเสื้อผ้า เลือกเดรสทรงเอที่ตรงแขน หน้าอก และเอวไม่รัดมากนัก เลือกเสื้อตัวสั้นเพื่อที่มันจะได้ไม่มารัดหน้าท้องหรือลำตัว เลือกกระโปรงและกางเกงขาสั้นที่ตรงเอวและขาหลวมๆ หน่อย ถ้าคุณอยากรู้สึกเย็นในวันที่อากาศร้อน ให้เลือกท่อนล่างที่ไม่มีอะไรมาปกปิดขา มองหากางเกงขาสั้นหรือกระโปรงที่ทำจากผ้าระบายอากาศและมีรูปทรงที่ไม่รัดขา คุณไม่ควรใส่กางเกงขายาวยกเว้นว่าคุณต้องใส่เนื่องจากว่ามันเป็นส่วนหนึ่งของชุดทำงานหรือระเบียบการแต่งกายแบบเป็นทางการ ถ้าคุณต้องใส่กางเกงขายาวจริงๆ ให้เลือกกางเกงขายาวที่ทำจากผ้าฝ้ายหรือผ้าลินินทรงหลวม และคุณอาจจะใส่กางเกงขายาวที่คุณสามารถม้วนชายขึ้นมาได้เพื่อที่มันจะได้ไม่บีบรัดขาของคุณ นอกจากนี้คุณก็ควรเลือกเสื้อแขนสั้นหรือเสื้อแขนกุดด้วย ถ้าคุณมักจะมีรอยเหงื่อออกตรงรักแร้ คุณก็อาจจะเลือกเสื้อแขนกุดเพื่อไม่ให้เห็นรอยเหงื่อใต้วงแขน และต้องเลือกเสื้อที่ทำจากวัสดุระบายอากาศอย่างผ้าลินินหรือผ้าฝ้ายด้วยเพื่อที่คุณจะได้รู้สึกเย็นและโชว์แขนอันเรียวงามของคุณ ผู้ชายอาจจะไม่สามารถใส่เสื้อแขนกุดไปออฟฟิศได้ แต่คุณก็สามารถเปลี่ยนมาใส่เสื้อเชิ้ตกระดุมหน้าแขนยาวที่ทำจากวัสดุระบายอากาศอย่างผ้าแชมเบรย์ก็ได้ ซึ่งเป็นตัวเลือกที่เบาสบายกว่าการใส่ผ้าเดนิม ถ้าคุณพยายามจะแต่งตัวมิดชิดแต่ยังอยากเย็นสบายท่ามกลางอากาศร้อนด้วย คุณก็อาจจะอยากใส่เสื้อผ้าหลายชั้นแล้วค่อยถอดออกทีละชั้นพอคุณเริ่มร้อน แต่การใส่เสื้อผ้าหลายชั้นมีแต่จะทำให้คุณลำบากกับการจัดการเสื้อผ้าแต่ละชิ้นระหว่างวันและไม่น่าจะทำให้คุณรู้สึกเย็นขึ้นด้วย เพราะฉะนั้นคุณควรใส่เสื้อผ้าที่ไม่ต้องใส่อะไรทับจะดีกว่า วิธีนี้จะทำให้คุณไม่ต้องพะวงกับการถอดเสื้อผ้าออกระหว่างวันด้วย  เสื้อผ้าที่เหมาะกับอากาศร้อนก็คือแม็กซี่เดรส เพราะช่วยปกปิดเรียวขาโดยที่คุณไม่ต้องคอยห่วงเรื่องการถอดเสื้อผ้าชิ้นนอก และแม็กซี่เดรสก็ยังเหมาะกับงานทางการด้วยเวลาที่ใส่คู่กับรองเท้าส้นสูงหรือรองเท้าส้นสูงเปลือยนิ้วเท้า เพราะมันปกปิดขาแต่ก็ยังให้ความรู้สึกของหน้าร้อนและเหมาะกับอากาศร้อนๆ ด้วย นอกจากนี้คุณอาจจะใส่เสื้อแขนยาวกับกางเกงขาสั้นเพื่อให้ดูเรียบร้อยแต่ก็ยังรู้สึกเย็นท่ามกลางความร้อน หรือจะจับคู่เสื้อคาร์ดิแกนผ้าฝ้ายกับเดรสผ้าฝ้ายตัวยาวก็ได้ เครื่องประดับในวันที่อากาศร้อนก็เป็นวิธีที่ดีที่ยังคงความเป็นแฟชั่นขณะต่อสู้กับความร้อน เลือกแว่นกันแดดที่ป้องกันรังสี UV และแสงจ้า และมองหาแว่นกันแดดที่เป็นกรอบสีสันสดใสอย่างสีพีช ฟ้า หรือชมพูที่ช่วยเพิ่มลุคซัมเมอร์ขึ้นไปอีกระดับ หมวกมีปีกเป็นสิ่งที่เหมาะกับการสร้างความรู้สึกเย็นท่ามกลางอากาศร้อน เพราะมันช่วยป้องกันไม่ให้หน้าของคุณโดนแดดและทำให้ร่างกายของคุณรู้สึกเย็นท่ามกลางความร้อนด้วย มองหาหมวกที่ทำจากผ้าฝ้ายหรือหมวกสาน หมวกที่มีปีกกว้างรอบ หมวกกันแดด หรือหมวกเบสบอลก็เป็นตัวเลือกที่เหมาะจะทำให้คุณรู้สึกเย็นท่ามกลางอากาศร้อนมากๆ เช่นกัน หลายคนต้องทนกับอาการเท้าบวมและมีเหงื่อออกในช่วงที่อากาศร้อน ซึ่งคุณสามารถแก้ปัญหานี้ได้ด้วยการใส่รองเท้าที่ใส่สบายและไม่รัดเท้า มองหารองเท้าที่รองรับฝ่าเท้าและทำจากวัสดุระบายอากาศอย่างผ้าใบหรือผ้าฝ้าย เลี่ยงรองเท้าที่ทำจากวัสดุไม่ระบายอากาศอย่างหนัง ยาง หรือวัสดุเทียมต่างๆ  นอกจากนี้รองเท้าของคุณก็ต้องพอดีกับเท้าด้วยเพื่อไม่ให้รองเท้าสร้างความระคายเคืองให้กับเท้าของคุณ เท้ามักจะบวมในช่วงที่อากาศร้อน เพราะฉะนั้นคุณอาจจะเลือกรองเท้าเปลือยนิ้วเท้าอย่างรองเท้าส้นสูงแบบเปิดนิ้วเท้าเพื่อให้เท้ามีพื้นที่ระบาย ถ้าคุณใส่รองเท้าแบบปิดนิ้วเท้า คุณก็ควรใส่ถุงเท้าด้วยเพื่อไม่ให้เกิดการถูหรือเสียดสีของเท้าในรองเท้า ไม่แน่ว่าเครื่องประดับที่สำคัญที่สุดในช่วงอากาศร้อนอาจเป็นครีมกันแดดก็ได้ คุณควรทาครีมกันแดดลงบนผิวบริเวณที่โดนแดดตรงๆ ก่อนออกไปข้างนอกเพื่อช่วยป้องกันคุณจากรังสี UV ที่เป็นอันตรายและเพื่อให้แน่ใจว่าคุณไม่ต้องเสี่ยงกับมะเร็งผิวหนังหรือปัญหาผิวอื่นๆ  สำหรับวันที่อากาศร้อนจนเหงื่อไหลไคลย้อย คุณอาจจะเลือกครีมกันแดดแบบกันน้ำและปกป้องได้ยาวนานกว่าเพื่อที่มันจะได้ติดอยู่บนผิว และคุณอาจจะต้องทาครีมกันแดดซ้ำเป็นระยะเพื่อให้ผิวได้รับการปกป้องตลอดเวลาขณะออกไปข้างนอก
เลือกเสื้อผ้าที่ทำจากผ้าฝ้าย ผ้าลินิน หรือผ้าเจอร์ซี่. เลี่ยงเสื้อผ้าที่ทำจากโพลีเอสเตอร์ ไนลอน หรือผ้าไหม. ใส่เสื้อผ้าสีอ่อน. ลองดูชุดออกกำลังกายเป็นทางเลือก. เลือกเสื้อผ้าทรงและสไตล์หลวมๆ. ใส่กางเกงขาสั้นหรือกระโปรงแทนการใส่กางเกงขายาว. ใส่เสื้อแขนสั้นหรือเสื้อแขนกุด. อย่าใส่เสื้อผ้าหลายชั้น. สวมแว่นกันแดดเพื่อปกป้องดวงตาจากแสงอาทิตย์. สวมหมวกมีปีก. เลือกรองเท้าที่ใส่สบายและระบายอากาศ. อย่าลืมทาครีมกันแดดเพื่อปกป้องผิวของคุณ.
https://www.wikihow.com/Dress-for-Hot-Weather https://www.wikihow.com/Dress-for-Hot-Weather https://www.wikihow.com/Dress-for-Hot-Weather
Selecting Cool Fabrics and Materials Choosing Cool Styles and Cuts Picking Out Hot Weather Accessories